Аўтар публікацыі прапанаваў два магчымых тлумачэнні: для тых птушак, якія жывуць далей ад экватара, існуюць сезонныя змены ў доступе да ежы – таму там птушкі вымушаныя ліняць хутчэй, каб мець для гэтага неабходныя рэсурсы. Другое магчымае тлумачэнне не настолькі простае. Справа ў тым, што птушкі “з поўначы” маюць тэндэнцыю “укладваць” вельмі многа ў размнажэнне, таму хуткі рост пер’я пад час лінькі дазваляе мець яго горшай якасці, але хутчэй, бо яно можа спатрэбіцца для працяглай міграцыі.